I Qazi Mohammeds manifest var det blant annet satt som mål at de iranske kurderne skulle få selvstyre innen den iranske staten, at alle statlige tjenestemenn skulle være av lokal opprinnelse og at det skulle være en enhet og et brorskap med det aserbajdsjanske folket. Mohammed annonserte også åpning av en skole for jenter og det skulle innføres allmenn undervisning. Undervisningen skulle foregå på kurdisk. Det ble utgitt en avis og et månedlig tidsskrift, begge kalt , på kurdisk. I republikken ble det mer politisk åpenhet enn det var i Iran, og der var ikke et hemmelig politi.